ຂ່າວສານ
ກຳລັງ ຕຳຫລວດ ຄວນເປັນເຈົ້າການ, ມີໄຫວພິບ, ປະດິດຄິດສ້າງກວ່າຕໍ່ທຸກຫນ້າທີ່
ຕອນບ່າຍວັນທີ 30 ມັງກອນ, ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫວຽດນາມ ຟ້າມມີງຈິງ ໄດ້ລົງອວຍພອນບຸນເຕັດພະນັກງານ, ນັກຮົບບັນດາຫົວຫນ່ວຍຂຶ້ນກັບກະຊວງຕຳຫລວດ.ກ່າວຄຳເຫັນນະທີ່ນີ້, ທ່ານນາຍົກລັດຖະມົນຕີ ຟ້າມມີງຈິງ ເນັ້ນຫນັກວ່າ ປີ 2022, ບັນດາກຳລັງຕ້ອງມີຄວາມເຂັ້ມແຂງກວ່າ, ເປັນເຈົ້າການກວ່າ, ມີໄຫວພິບກວ່າ, ປະດິດຄິດສ້າງກວ່າຕໍ່ທຸກຫນ້າທີ່, ປະກອບສ່ວນສ້າງລັດແຫ່ງອຳນາດນິຕິບັນຍັດສັງຄົມນິຍົມ. ພ້ອມກັນນັ້ນ ຍູ້ແຮງການບຳລຸງສ້າງແຫລ່ງຊັບພະຍາກອນມະນຸດ, ຕອບສະຫນອງຄວາມຮຽກຮ້ອງຕ້ອງການ, ຫນ້າທີ່ນັບມື້ນັບສູງ, ລົງທຶນໃຫ້ແກ່ວິທະຍາສາດເຕັກໂນໂລຊີ, ພື້ນຖານດ້ານວັດຖຸ, ຕອບສະຫນອງຄວາມຮຽກຮ້ອງຕ້ອງການໃນສະພາບການໃຫມ່, ເພີ່ມທະວີວິທະຍາສາດຄຸ້ມຄອງ ແລະ ການສົມທົບ ລະຫວ່າງບັນດາກຳລັງ, ລະດົມກຳລັງແຮງທົ່ວສັງຄົມເຂົ້າໃນວຽກງານຮັບປະກັນຄວາມປອດໄພທາງເຄືອຂ່າຍອິນເຕີແນັດ, ປ້ອງກັນ ຕ້ານອາດຊະຍາກອນນຳໃຊ້ເຕັກໂນໂລຊີສູງ, ກູ້ໄພກູ້ຊີບ. ໃນໂອກາດບຸນເຕັດ, ບັນດາກຳລັງຕ້ອງຈັດຕັ້ງການເວນຍາມຕະຫລອດ 24 ຊົ່ວໂມງ, ຮັບປະກັນຄວາມເປັນລະບຽບຮຽບຮ້ອຍ ຄວາມປອດໄພໃນທົ່ວສັງຄົມ.
(ແຫຼ່ງຄັດຈາກ VOV)